*21. sz. melléklet*

Publikációs feltételek a társadalomtudományi tudományszakokon

Az alábbi publikációs pontok és definíciók alkalmazandók a társadalomtudományok területén, valamint a sporttudományok meghatározott (társadalomtudományi, valamint nevelés- és sportágelmélet vonatkozású) témáiban.

Új tudományos eredményt tartalmazó **folyóirat cikk**, lektorált folyóiratban.

A saját kutatási terület legújabb eredményeit összefoglaló **referátum**, lektorált folyóiratban.

A saját kutatási terület interdiszciplináris vonatkozásait újszerű megvilágításba helyező **tanulmány**, lektorált folyóiratban.

A saját kutatási területet érintő **önálló könyv** vagy **fejezet** tudományos könyvben (ISBN regisztrált könyv).

A publikációk pontértékei:

|  |  |
| --- | --- |
| SCI-ben, SSCI-ben, valamint a 25. mellékletben szereplő szakfolyóiratban  | Első szerző: 5 pont,Társszerző: 4 pont. |
| Lektorált nemzetközi folyóiratban, könyvben  | Első szerző: 3 pont,Társszerző: 2 pont. |
| Lektorált hazai, ill. más nemzeti szaklapban, könyvben:  | Első szerző: 2 pont,Társszerző: 1 pont. |
| Önálló könyv | Első szerző: 6 pont,Társszerző: 4 pont. |